钦定古今图书集成/明伦汇编/闺媛典/第027卷 > 皇清 > 金拱敬妻许氏
## 钦定古今图书集成/明伦汇编/闺媛典/第027卷 > 皇清 > 金拱敬妻许氏

按《滁州志》：“许氏，太仆寺少卿金拱敬妻，赠恭人。天性纯孝，奉舅姑唯谨。拱敬微时，家故贫，氏纺绩佐夫，勤学，一切不为夫累。翁性嗜饮，氏每夕必具。明末大旱，氏昼夜勤女红，市米奉翁姑，自甘粗粝。后子女繁多，衣履皆手制，茹苦如饴，无几微愠。见敬晚成进士，氏遂卒。”